Sitaw na turo Ang sitaw na turo ay isa sa mga legumbre na maaaring itanim sa medyo mainit na lugar. Ang buto nito ay may taglay na protina at mga bitamina. Maaari ring kainin ang murang buto at talbos nito. Madaling tumubo ang sitaw na turo sa tuyong lugar. Maaari itong itanim sa anumang buwan ng taon at hindi masyadong nangangailangan ng nitroheno dahil nakagagawa ito sa sarili nito. PAGPILI AT PAGHAHANDA NG LUPANG TANIMAN Pumili ng matabang lupa na tinatawag na lagkitang galas o buhanginang galas na may asim (pH) na 5.5 hanggang 6.5 at sapat na mapagkukunan ng tubig. Araruhin at suyurin ang lupa. Gumawa ng tudling na may pagitang 75 hanggang 80 sentimetro. PAGTATANIM Maglagay ng 2 hanggang 3 buto sa bawat butas ng tudling na may pagitang 20 hanggang 30 sentimetro. Upang maiwasan ang pagkasira o hindi magandang pagtubo, itanim ito sa lalim na 2.5 hanggang 5 sentimetro lamang. Magbawas ng punla 10 araw pagkatapos tumubo. Mag-iwan lamang ng 10 hanggang 15 na tanim kada linear meter. PAGPAPATABA Uri ng Pataba Dami ng Pataba (kada ektarya) Panahon ng Pagpapataba Paraan ng Pagpapataba 14-14-14 4 na sako 14 araw 46-0-0 1 sako Ilagay sa butas ng tudling pagkatanim 0-0-60 1 sako i n d o u s a g r i s e e d s . t r u s t p a s s . a l i b a b a . c o m
PAGPAPATUBIG Patubigan ang mga halaman linggu-linggo habang lumalaki ang tanim. PAGSUGPO NG DAMO Magdamo, pagkatapos ng 14 na araw pagkatanim. Maaari rin itong bungkalin gamit ang cultivator o araro at kalabaw. PAGKONTROL NG INSEKTO AT SAKIT Insekto Kontrol Leafminer Mag-spray ng insecticide (Carbaryl) Aphids Mag-spray ng insecticide (Chlorpyrifos) Cutworms Mag-spray ng insecticide(Cypermethrin) Semi-looper Mag-spray ng insecticide (Chlorpyrifos) Bean pod borer Beanfly Mag-spray ng insecticide (Carbaryl) Mag-spray ng insecticide (Methonyl,Chlorpyrofos) IBA PANG PAGKONTROL Magtanim ng halaman na nakapagbubugaw ng insekto tulad ng marigold at chichirica. Panatilihin ang kalinisan ng lugar. PAG-AANI Kung gugulayin, anihin ito 7 hanggang 9 na araw pagkatapos mamulaklak. Maglaktaw ng 3 hanggang 5 araw bago anihing muli ang natitira pang bunga. Kung gagamitin naman para sa produksyon ng buto, anihin ito kapag nagkulay kayumanggi o brown at ibilad sa araw upang maiwasan ang pagbitak ng buto. Para sa karagdagang impormasyon, sumulat, bumisita, o tumawag: NUEVA ECIJA FRUITS & VEGETABLES SEED CENTER CLSU Compound, Science City of Muñoz, 3119 Nueva Ecija 0916-508-3569 Inilimbag na may pahintulot ng NUEVA ECIJA FRUITS & VEGETABLES SEED CENTER